《感寓》
宋代·刘弇

西山有灵丸，五色发光耀。饵之生羽翰，可以后天老。

庄杨掷斗生，宇宙决笼罩。往逢洪崖生，揖我顾我笑。

手披真形图，持杵剖丹灶。竦身跂云烟，一息仅不到。

终为俗骨累，凛凛惊头葆。咄嗟魏文帝，空悲迹如扫。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。